bavarian-nlp/barwiki-20250901 huggingface dataset:
Wüstnfux

&lt;templatestyles src="Vorlog:Taxobox/style.css" /&gt;
Da Wüstnfux oda Fennek ("Vulpes zerda", friaha "Fennecus zerda") is de kleanste vu olle bekaunntn Wüidhundeoatn. Ea is guad ans Lem in da Wüstn aupasst.
Merkmole.
D'Läng vu Schedl und Rumpf is knoppe viazg Zanti und d'Hächn vu seina Schuita so um de zwoanzg. De Oahn vum Fennek san oba alanig fuchzehn Zentimeta laung. Sei Schwaunz hod a Läng vu ungefäa 25 cm, s'Gwicht kimmt so auf de anahoib Kilo. Sei Föi hod a krem-göibe Foab, d'Untaseitn und stöinweis aa s'Gsicht san weiß. De iwapropoazional laungen Oahn san greßa wia bei olle aundan Wüidhunde und san fia'd Reguliarung vu da Köapahitzn guad.
Lemsraam.
Sei Naum lossts schau vamutn: Da Wüstnfux lebt in da Wüstn – bsundas duat, wos saundig is und wo ma Dünen findt. Dahoam sans in da Sahara und in de aungrenzndn Gegndn und teilweis in Arabien und am Sinai.
Lemsweis.
Damit eam d'Hitz vum Tog nix tuad, gehd da Fennek netta in da Nocht leischn. D'Wüstnfix lem in kloane Vabänd vu fuchzehn bis zwoanzg Viecha in am Bau, dea aus unmittlboa unta da Obaflächn liegadn Reahn gmocht is. Bei ana Gfoah kau si a Fennek aa gach in dn lockan Wüstnsaund eigrom.
Fressn tuad a Meis, Eidexn und Heischreck. Vegi mecht a aa, dawischt a oba ned so oft. Vegetarischs Fuada gibts duat, wo a lebt, mea oda weniga ned, in Gfaungenschoft frisst a oba aa Obst und Bedln. Des Wossa, wos a braucht, hoid a si greßtnteus aus seim Fressn; findt a oba a Wossaloch, sauft a duat schau aa.
Noch ana Trogzeid vu fuchzehn bis zwoanzg Tog bringt a Wüstnfüxin zwoa bis via Wöipn auf'd Wöid. In da Zeid voa und noch da Gebuat is s'Mandal wauhnsinnig aggressiv und vateidigt s'Weiwal geng an jedn Fremdn, dea daheakummt. Da Nochwuchs bleibt fia ungefäa a Joah bei seina Famülie.
S'arabische Woat "Fenek" () güit ned netta fia'd Wüstnfix, sondan aa fia'd Hosn. Des kau ma do drauf zruckfüahn, dass da Fennek launge, spitze Oahn hod, de an an an Hosn erinnan.
Laut da IUCN föihn Augom üba'd Greßn vu da Populazjon vu de Wüstnfix und aa üba'd Bestaundsentwücklung woaß ma nix. Es warat oiso möglich, dass da Fennek gfäahdet is.
Kevin Nash

Da Nash Kevin(* 9. Juli 1959 in Detroit, Michigan) is a US-amerikanischa Wrestla und a Schauspiela. Seid 2004 orbeit da Nash bei TNA Wrestling. Da Nash Kevin is 208 cm groß und hod 158 kg
*5x WCW World Heavyweight Champion
*9x WCW World Tag Team Champion (6x midn Scott Hall, 2x midn Diamond Dallas Page, 1x midn Sting)
*1x WWF World Heavyweight Champion
*1x WWF Intercontinental Champion
*2x WWF World Tag Team Champion (midn Shawn Michaels)
Kathete

Da Naum vu da Kathete kimmd aus'm Griachischn: "κάθετος", vu "kath" („owe“) und "hien ai" („[noch]lossn“). Ois Kathetn bezeichnd wean zwoa Seitn vu am rechtwünklign Dreieck und zwoa de zwoa, de wos den rechtn Wünki eihschliassn dan. De eakennd ma aa desweng, weis de zwoa kiazan Seitn vum Dreieck sei miassn, d'längane Seitn nennd se Hüpotenusn. Wia se de zwoa Kathetn und de Hüpotenusn zuranaund vahoidn, sogd da Sotz vum Pythagoras aus.
Nimmd ma Bezug af oan vu de zwoa Spitzn Wünkln, daun bezeichnd ma de aunliegade Kathetn ois "Aunkathete" und de ned auliegade ois "Gengkathete"
Nordtirol

Nordtirol isch dá neadliche Doal vu Tirol. Kchean tuat Nordtirol heit zu Öschtereich. Nochm Easchtn Wödkriag isch Tirol in via Toala zrissn woan.
Nordtirol und Oschttirol senn bei Öschtareich bliem. Süd- und Welschtirol ("Trentino") senn zu Italien kchemmen. Nordtirol isch dá Doal, der zwischn Südtirol, Solzburg, Bayern und Vorarlberg ligg. Oschttirol isch á bissal weitá weg vo Nordtirol. Bei dá "Nazizeit" hod Osttirol zu Kchäartn kcheat. Die Haupschtott vu Nordtirol und Oschttirol isch Innschbrugg (Hochdeitsch: Innsbruck, Boarischa Stondart: Innschbrugg).
André the Giant

Da André the Giant, André René Roussimoff (* 19. Mai 1946 in Grenoble, Frankreich; † 27. Jenna 1993 in Paris). Ea is des 8. Wödwunda gnennt worn, aussadem, wor a Schauspüla. Da André wors easchte Mitglied vo da WWE Hall of Fame und wiad vum Pro Wrestling Illustrated Magazin, nochn Hulk Hogan und an Ric Flair auf Plotz 3 vo de bestn Wrestla olla Zeidn aufglist. Da Giant wor 213 cm groß und hod bis 230 kg ghobt.
Eafoige.
All-Star Pro-Wrestling
1x NWA Australasian Tag Team Championship- midn Ron Miller
 Florida Championship Wrestling
1x NWA Florida Tag Team Championship midn Dusty Rhodes
International Pro Wrestling
1x IPW World Tag Team Championship midn Michael Nader
NWA Tri-State
1x NWA Tri-State Tag Team Championship - midn Dusty Rhodes
Stampede Wrestling
Stampede Wrestling Hall of Fame
World Wrestling Federation
1x WWF Championship
1x WWF World Tag Team Championship midn Haku
WWF Hall of Fame Ersta
Maximilian II.

Maximilian II. (* 28. Novemba 1811 in Minga; † 10. Meaz 1864 ebenda) is vo 1848 bis 1864 Kine vo Bayern gwen.
Da Wittelsbacher Maximilian II. is 1848 noch da Abdankung vo seim Vodda Ludwig I. Kine worn. Er guit ois Färdera vo Wissnschaft und Kunst. Er is Grinda vom Maximilianeum, a boarischen Hochbegobtenstiftung.
Da Kine is seit am 12. Oktoba 1842 mit Marie Friederike vo Preissn vaheirat gwen. Sie hom zwoa Buam ghobt:
Kine Maximilian II. is in da Theatinakira in a Seitenkapejn beigsetzt.
Karakalpakistan

Karakalpakistan, karakalpakisch "Qaraqalpaqstan Respublikasi" oda "Qaraqalpaqstan" (neiche lateinische Schreibweis) bzw. "Қарақалпақстан Республикасы" oda "Қарақалпақстан" (vaoitate kirillische Schreibweis), usbekisch "Qoraqalpog‘iston Respublikasi" ("Қорақалпоғистон Республикаси") oda kuaz "Qoraqalpog‘iston" ("Қорақалпоғистон"), aumtlich "Republik Karakalpakistan", aa "Karakalpakstan" oda vaoitat "Karakalpakien", liegt im zentralasiatischn Laund Usbekistan in da Gegnd vum Aralsee. Ob 1924 woa Karakalpakistan a autonomes Gebiet in da Sowjetunion, noch da Unobhängigkeit vu Usbekistan 1991 iss a autonome Republik woan. Karakalpakistan hod um de 1.612.300 Einwohner (Staund vum 1. Jenna 2009) und a Flächn vu 164.900 km². Da ISO 3166-2-Code fia Karakalpakistan is codice_1, d'Haptstod is Nukus.
Karakalpakistan hod a eings Parlament, an eingnen Ministarod und a eingne Flaggn. S'Karakalpakische is zsaumm mit'm Usbekischn Aumtssproch.
Geografie.
Im Ostn liegt d'Wüstn Kisilkum, im Westn s'Ustjurt-Platoo, im Mittelteu s' Döita vum Fluss Amudarja. Im nerdlichn Teu vu Karakalpakistan liegt de südliche Höiftn vum Aralsee, dea owa imma kleana wiad, wesweng Karakalpakistan Probleme mim Wossahaushoit hod.
Wiatschoft.
De Hauptwiatschoftszweige san d'Föaderung vu Eadöi und Eadgas, d'Soiz- und Phosphatgewinnung, da Bewässarungsföidbau (Baumwoi, Reis), d'Lammpi- und Seidnraupmzucht und d'Textüiindustrie.
Bevöikarung.
De Bevöikarung vu Karakalpakistan setzt si aus ungefäa jeweus am Drittl Karakalpakn, Usbekn und Kasachn zsaumm. A greßare Mindaheit stöin de Turkmenen doa
De Karakalpakn („Schwarzhiatla“) unterschein si aißalich vu de Usbekn, weus a mongolidas Ausseng hom.
Administrative Untagliedarung.
Karakalpakistan untagliadat si in 14 Beziake (karakalpakisch "rayon", usbekisch "tuman") und 7 Städte (karakalpakisch "qalas", usbekisch 'shahar"), de direkt da autonomen Republik untastengan. De 7 Städt han: Beruniy (karakalpakisch: Biruniy), Nukus (No'kis), Taxiatosh (Taxiatash), Toʻrtkoʻl (To'rtku'l), Xoʻjayli (Xojeli), Chimboy (Chimbay) und Qoʻngʻirot (Qon'rat). Da Beziak Kegeyli is 2004 duach'd Zsaummenlegung vu de domoling Beziake Kegeyli und Boʻzatov (Buzatov; Hauptoat woa Qozonketkan/Qazanketken) entstaundn.
Roa (Gmoa Roabo)

Roa is a Ord in da Gmoa Roabo (amtli "Rohrbach") und liegt im Landkroas Pfahofa an da Uim. Roa hod ebba 180 Einwohna und is a baialiche Gmoa im tertiären Higlland westli vo da Uim mid schene Bauernhef. Da Ort hod scho imma in da Gebietshearrschaft vo da Hofmark Roabo gheat. De Kirch St. Stephanus is 1879 am sidlichn Ortsrand im ludovicianischen Stil baut worn. Da Pfarrer Nagel hod vo 1790 bis 1803 in Roa gwirkt, ea is a Mitglied in da Akademie dea Wissenschaften und a Forscher vo da ejtan bayerischen Gschicht gwesn.
Roa is a oida Flurnama und moant, dass in da Gegend an Hauffa Roa ("Röhricht") gibt.
Jason Reso

Da William Jason (Jay) Reso (* 30. November 1973 in Kitchener, Ontario, Kanada) is a kanadischa Wrestler, der bei da Wrestling-Liga WWE unta seim Pseudonym Christian orweit. Da Adam 'Edge' Copeland is a guada Freind vo earm. Da Jason is 185 cm groß und hod 108 kg.
TNA.
Am 13. Novemba 2005 hod da Christian Cage bei TNA-PPV "Genesis" sei Debüt ghobt, nochdem a bei da WWE aufghead hod. Beim nextn Pay-per-View "Turning Point" hod da Christian an Monty Brown besiegn kina und is so da No.1 Contender fian NWA World Heavyweightchampion worn. Beim Against All Ods im Feba 2006 hod a daun an damolign Champion Jeff Jarret besiegn kina und is so NWA Heavyweight Champion worn. Bei da Slammiversary im Juni 2006 hod a den Titl owa wieda valorn. Am 14. Jenna 2007 hod da Christian Cage den Titel zruck eroban kina, indem a an Abyss und an Sting in an Triple Threat Elimination Match besiegt hod. Im Feba vom söbn Joar hod a an Kampf um an Titl gengan Kurt Angle ghobt, den a owa gwunna hodt.
 *PWI hod eam auf Plotz 7 vo de "500 best singles wrestlers" 2007 greiht.
Glenn Jacobs

Da Glen Thomas Jacobs (* 26. April 1967 in Madrid, Spanien) is bessa bekaunt unta seim Ringnaum Kane. Da Kane is a US-amerikanischa Wrestler und a Schauspiela. Seid 1995 orwat a bei da WWE (World Wrestling Entertainment). Da Kane is 204 cm groß und hod 146 kg. Bei WrestleManiaXXIV hod a si easchtmolig de ECW Championship in an Match gengan Chavo Guerrero sichan kina.
Tag Teams &amp; Stables.
Brothers of Destruction (WWF; midn The Undertaker)
The Corporation (WWF; mid da Chyna, Gerald Brisco, Ken Shamrock, Pat Patterson, Vince McMahon, The Rock, Triple H, The Big Boss Man, Big Show, Shane McMahon und Test)
Country Boys (USWA; midn Billy Joe Travis und an Luther Biggs)
Kane und The Big Show
Kane und Mankind
Kane und X-Pac
HurriKane (Kane und The Hurricane)
Kane und Rob Van Dam
Erfoige.
Smoky Mountain Wrestling
1x SMW Tag Team Champion (midn Al Snow)
United States Wrestling Association
1x USWA Southern Heavyweight Champion
World Championship Wrestling
1x WCW World Tag-Team Champion (mit The Undertaker)
World Wrestling Federation / Entertainment
9x World Tag Team Champion (je 2x mit The Undertaker, X-Pac und Mankind und je 1x mit Big Show, Rob Van Dam und The Hurricane)
2x WWF Intercontinental Champion
1x WWF World Heavyweight Champion
1x WWF Hardcore Champion
Koprostase

Koprostase hoaßt des in da Medizin, wenn da Darm nimma duachgäht, wei a vastopft is. Dobei staut si da Kod im Dickdarm oda a direkt im Hintan, sodaß'd Leid nimma richitg scheiß'n kenna. Manchmoi komma den Kot im Bauch richtig spian. Des muß behandlt waen, wei sonst da Darm zua bleibt.
Wenns länger scho is, nachad konns vom foisch'n Ess'n, vui z'vui Abfiahmiddl (nemma ja vui Leid, wenn ollawei schlecht gät), z'weng Bewegung oda a z'weng Tringa kemma.
S konn a kritisch wean, wenn'd Entzündung duach Darmwand sozusogn durchwandert - nachad hoaßt des bei de Doktan a "Durchwanderungsperitonitis". - In am ganz am bsondan Foi konn des a sei, daß si da Körper damit sozusogn seiwa vegift, des hoaßt ma dann a "Koprämie".
Zum behandl'n, da duad ma an Hintan sogoa mit de Finga ausramma, a Olivenoi, oda a Einlauf heifan a. Manchmoi brauchan Leit a ebs fiad Schmeazn und wenn goa nix me andas huift, nachad muaß ma opariern.
Steve Austin

Da Stone Cold Steve Austin (* 18. Dezember 1964 in Austin, Texas, USA) is a US-amerikanischa Wrestler. Sei erfoigreichste Wirkungsstättn wor de WWE. Sei aktive Karriere hod da Stone Cold beendt, er erscheint owa trotzdem nu öftas bei da WWE ois Special Referee. Da Austin is laut deitscha Wikipedia ca. 185 cm und laut englischa 188 cm groß.
Wrestling-Fakten.
Wrestling-Stil.
Da Austin wor a "Brawler". Des hoast sein Kampfstü wor ned recht technisch. Aussa a poar Slams und Suplessen hod da Austin Standardgriff wie de Arm- oda Headlocks vawendt. Da Stone Cold hod si hauptsächli auf sei Kondi und sei Kroft valossn, dadurch wor a a ernstzunehmenda Gegna.
Tutschach

Tutschach "(Hochdeitsch: Tutschach)" is a glans Derfl und a Katastralgmoa in da Gmoa Aflenz im Bezirk Bruck an da Mur in da Steiamoak. Es keat zua Gemeinde Aflenz/Lound und hot umara 150 Eihwohna.
Siedlungsentwicklung.
Zum Johreswexl 1979/1980 woarn in da Katastralgmoa Tutschach zsammgrechnt 36 Bauflächn mit 18.198 m² und 46 Gärten auf 27.599 m², 1989/1990 woarn´s 36 Bauflächn. 1999/2000 woar die Aunzohl der Bauflächn auf 138 angewachsen und 2009/2010 bestanden 64 Gebäude auf 142 Bauflächn.
Bodnnutzung.
De Katastralgmoa ist laundwirtschoftli prägt. 52 Hektar sand zum Johreswexl 1979/1980 laundwirtschoftli gnutzt gwesn und 65 Hektar woarn forstwirtschaftli gefiahrte Woidflächn. 1999/2000 is auf 47 Hektar Laundwirtschaft betriebn wordn und 66 Hektar sand ois forstwirtschaftli gnutzte Flächn ausgwiesn gwesn. Ende 2018 woarn 43 Hektar ois laundwiatschoftliche Flächn gnutzt und Foastwirtschoft is auf 65 Hektar betriebn woarn. De duachschnittliche Bodenklimazahl vo Tutschach is 25,9 (zum Staound 2010).
Events.
Olle poa Joa find in Tutschach is "Doaffest" stott. Bei dem spüt fia gwenli da "Brunner Express" und es findn Beweabe wie Tutschach suacht den Supasta stott.
Heinz Zemanek

Da Heinz Zemanek (* 1. Jenna 1920 in Wean; † 16. Juli 2014 a do) woar a östareichischer Uni-Professa, dea wos an vo de easchtn voiständig aus Transistoan aufbautn Computa baut hot.
Ea hot on da Technischn Hochschui in Wean (de wos heit Technische Universität haast) Nochrichtntechnik studiat und is daun duatn Professa woan. Bis 2006 hot a jeds Joa no zwa Vualesungen khoidn. In de Fuffzga-Joahr hot a mit no a poa Leit es "Mailüfterl" baut. Des is ana vo de easchtn Computa gwesn, wo kane Elektronenreahn mea eibaut woan, sondan dea scho voiständig mit Transistoan gwerklt hot. In Namen "Mailüfterl" hot a deshoib gnomma, weu es vuahea scho an Computa mitn Namen Whirlwind (des is englisch und haaßt Wirwesturm) gebm hot und a gmant hot, so an stoakn Computa kemma net baun, oba fia a Mailüfterl weadsscho reichn.
Es Mailüfterl komma se jetzn in Technischn Museum in Wean anschaugn.
Weanlechl

A Weanlechl oder Weanaigl (lateinisch "Hordeolum") hoaßt si de Entzündung am Aug'nliad, wenn ma duach a Binknloch schaugt - zumoindest hom de Oidn des a so gsogt. In da Medizin hoaßt des eigantlich "Hordeolum" "(kummt vom lateinischen Nama "Hordeum", was sovui hoßt wie Geaschtn)", drum song a manche "Geaschtnkoan" dazua.
Kumma duads vo a Entzündung vo de Drüsen vo de Wimpan:
Behaundlung.
Wei meistns Bakterien d Ursach san nimmd ma, obwois meistns hamlos is a Soim mid an Antibiotikum oda'ram Deinfektionsmittl hea. Ma konn a grod desinfizian, des huifd a. Awa aufbassn, seiwa soid ma dro net rumweaka, wei si sinst de Bakterien wo andas a no osetzn kenna!
Carlos Baliño

Da Carlos Baliño Lopez (* 1848; † 1926) woa a kubanischa Politika. Er is ana vu de easchtn gwen, de "marxistische" Ideen noch Kuba brocht hom.
Da Baliño hod 1892 zsaumm mim "Jose Martí" d"'Revoluzionäre Partei vu Kuba" gründt und 1903 in "Club de Propaganda Socialista", den wos ma heid ois de easchte Oaganisazion vu Kuba bezeichnt, de an marxistischn Charakta ghobt hod. Späda hod a nu weidane sozialistische Gruppm ins Lem gruafn.
Noch da Oktowarevoluzion 1917 in Russlaund is a im Leninismus näha kumma und hod aunschliaßnd vasuacht, mearare sozialistische Vareinigungen so z'vaändan, das da "Kommunistischn Intanazionaln" entsprecha dan. 1925 hod a daun mim "Julio Antonio Mella" und mim "José Miguel Pérez" d'Kommunistische Partei vu Kuba gründt kobt.
Lissos

Lissos (neigriachisch: "Λισός", "Lisós", têuweis aa "Λισσός", "Lissós", auf Latein: "Lissus", in da Tabula Peutingeriana "Liso") is a antike Stod an da Südkustn vu Kreta und liegt zwischn de heiding Oatschoftn Paleochora im Westn und Sougia im Ostn. Lissos und Syia, des im heiding Sougia liegt, woan de Hofnstädt vu Elyros, da wichtigstn Stod in dera Gengd zu dera Zeid. Lissos hod dozumois nämli a stoake Haundls- und Fischareiflottn ghobt.
De Stod is eascht im 3. Joahhundat zum easchtn Moi schriftli festghoitn woan, is owa schau in da klassischn Zeid besiedlt gwesn, wos ma aus de archäologischn Ausgrobungen olest, und woa bis in'd späde Antikn a floriarade Siedlung; d'Fruahgschicht vu Lissos is owa nu imma ned dafoascht woan. Inschriftn auf Münzn beleng, dass Lissos im spodn 4. und 3. Joahhundat Mitglied und woarscheinli sogoa d'Hauptstodt vu am Bündnis gwesn, bei dem aa de Nochboastädt Tarrha, Poikilasion, Elyros, Hyrtakina und aundane mitdau hom. De Gmoaschoft hod si "Oreioi" („de Leid vu de Berg“) gnennt und is vu 280 bis 250 v. Kr. mim Magas, im Kini vu Kyrene, vabandlt gwesn. 221/220 v. Kr. haum de "Oreioi" im Lyktischn Kriag geng Knossos gkämpft. Woahscheinli woa Lissos bis ins 9. Joahhundat n.Chr. a Bischofssitz.
Im Oat, zu dem ma fost netta üwas Mea kemma hod kina, hom si Restln vu am Asklepieion mit Mosaike, vu am Aquädukt und vu ana römischn Therme dahoidn. Außadem haum de Archäolong a Theata und d'Üwarestln vu friah-christliche Gotteshaisa entdeckt. In Lissos san weida a Haufn vu Skulptuan gfundn woan, de hauptsächli de Gottheitn Asklepios oda Hygeia vaköapan.
1957/58 is de Siedlung wieda ausgrom woan. Lissos wiad heid vu neamt mea bewohnt und ma kimmt aa heid nu netta z'Fuaß oda üwas Mea duat hi.
Hoizkiacha

Hoizkiacha (amtli: Holzkirchen) is a Moarkt im Landkroas Miaschboch und hod 16.260 Eihwohna (2015). Se is damid de grässde Gmoa im Landkroas. De Gmoa liegd 30 Kilometa im Sidn vo Minga an da Auddoboh Minga - Soizbuag.
Wirtschafd und Vakea.
Hoizkiacha is de wirtschafdle stärgsde Gmoa im Landkroas. So an de 1.600 Firman hom eanan Sitz in Hoizkiacha. De grässdn davo san da Pharmakonzern "Sandoz (Hexal)", da Elektronikkonzern "Panasonic Electric Works Deutschland" und da Büroartigglherschdeja "CCL Label GmbH".
Dann gibds no an "Hoizkiachna Oberbräu", de letzde vo ehedem 5 Brauarein. Jetz kheads zua "König Ludwig GmbH &amp; Co. KG" vo da Schlossbrauarei Koiddnbeag.
Indressand is Hoizkircha ois Standoat, weis an niadrigsdn Geweabesteiasotz in Bayern ham. Deszweng hods da Hoizkirchna Buagamoasta Höß in ara Pressekomfarenz aa ois "Monaco vo Bayern" bezeichned.
Hoizkiacha wor scho imma a Vakeasknotnpunggd. In da Römazeid ham se do zwoa Römaschdrassn kreizd. Späda worn des de Soizstrassn Augschbuag - Soizbuag und Freising - Achensää. Heid liegd Hoizkiacha an da Auddoboh A8 Minga - Soizbuag, de Bundesschdrass B 13 gähd middn durchn Oat und soagd fia an moads Vakea.
1857 is mid da Streggn Minga - Hoizkiacha - Rosnhoam de Bohstazion eaäffned worn. Do san dann no de Vabindunga noch Boarischzej, Dägansää und Dejz-Lenggriass dazuakemma. Seid 1972 is Hoizkiacha iwa "d'S-Boh" vom MVV (Mingara Vakeas-Vabund) im 20-Minuddn-Takd mid Minga vabundn.
Gschichd.
Hoizkiacha is woi auf a "Kirch im Hoiz" zrugg zfüan, de wo im 7. Jhdt. in a Rodungsinsl vo Chiemsäa Klosdabriada baud worn is. Es gibd Urkundn aus de Joa 906 und 909, in dene is iwa Hofdog vom Kaiser Ludwig dem Kind de Red. In dene wead üwa a "Holzchirchia" gschriem.
1329 hod Hoizkiacha vom "Ludwig dem Bayern"des Marggdrächd griaggd. 1433 is s'ersde Moi aa Schui eawähnd.
Nochm Anschluss ans Eisnbahnnetz 1857 hod Hoizkiacha den ersdn Aufschwung, nochm Bau vo da Auddoboh in de 1930er Joa den zwoaddn khabd und seid dem Anschluss an d Mingara S-Boh 1972 laffd da näxde und dauad oiwei no oo.
1978 san dann im Zug von da Gemeindegebietsreform no Harbenning und Fäähing zur Gmoa kemma.
Medien.
Ois lokale Dogeszeidung eascheint da "Holzkirchner Merkur" a Lokalausgob vom Münchner Merkur. Dazua easchein no zwoa moi wächentli s Ozeignblatt "Das Gelbe Blatt", wo aa Artikl und Nochrichtn drin stenga.
Falco

Da Falco (omtlich Johann „Hansi“ Hölzel; * 19. Feba 1957 in Wean; † 6. Feba 1998 bei Puerto Plata in da Dominikanischen Republik) woa a österreichischa Musika. Er güüt ois „da easchte weiße Rapper“. Sei Liad "Rock Me Amadeus" hod ois easchte und bis jetzt anzige deitschsprochige Numma de Spitzn vo de "US-Billboard-Charts" erreicht. Scho zu seine Lebzeitn san rund 60 Müllionen Tondräga vo seine Liadln vadraht wuan.
Scho in seina Kindheit hom olle gmaant, dassa a ausagwenlichs Gspia fia de Musik häd. Wia'ra zum Bassklompfnspün angfangan hot, hot a scho in vüle Kapön zupft, wia zum Beispü bei da "Hallucination Company", bei de Drahdiwaberl oda bei de "Spinning Wheel". Entdeckt is da Falco dann vom Markus Spiegel wurn, dem wos aa a Plottnlabel (des owan de "GIG Records") gheat hot. Da Robert Ponger hot de Musik zu "Der Kommissar" gschriem, da Falco den Text und späta ist des daun a Wödhitt wuan. Siem Millionen Moj is a vakauft wurn. 1985 is da Falco mit "Rock me Amadeus" sogor Numma Aans in de ameriganischen Charts gwesn, ois bis heit aanziga mit am deitschsprochign Liad (oba des homma eh scho fuahea gsogt). Noch dem Eafoig is a oba in a Grise kuma. Erscht 1992 hod a de ibawundn ghobt. Kuaz voam Erscheinen vo da Plottn "Out of the Dark" hot a oba bei aan Autounfoi in da Dominikanischen Republik de Potschn gschtreckt. A Bsundaheit vom Falco woa, dass a in sein Gsangl in Text auf Weanarisch, Hochdeitsch und Englisch gmocht hod, oba a Italenisch (Junge Röma), Fraunzesisch (Kamikaze Kappa), Oidgrichisch (Neo Nothing), manchmoi sogoa vamischt.
Buachschlong

Buachschlong (amtli: Puchschlagen) is a Oatsteil vo da Gmoa Schwobhausn im Landkreis Dachau in Obabayern mid 290 Eihwohna.
Da Nam Buachschlong kimmt vom "Buacha schlong" vo de friahnan Buachawejda des do gem hod.
Bekannt is Buachschlong voa oijmm füa sei Kiach, St. Kastulus, heid a Filialkiach vo da Pfarrei Schwobhausn (ehdem Kreizhoizhausn).
De Kiach taucht in de Uakundn s easchte moi ums Joar 814 auf.
De heitige Kiach is aus da spatgotischn Zeit. In 1663 homs as noch dems im Dreißgjaarign Kriag recht vawiast worn war, auf Barock umbaut. Da Chor und da Tuamuntabau is dabei so glassn worn wiara war. 1729 und 1740 is nomoi umbaud worn und im Barockstil ausgstatt.
Im neadlichn Chorwinkl steht a 42 m houha Tuam, dea ois oana vo de elegantestn im weidn Umkreis guit. Da Untabau vo dem Tuam is aus da gotischn zeid rechtecke, da Aufbau drauf is achtecke und hod a gstreckte Zwiefehaum.
Des bsondane bei da St. Kastuluskiach is, daß 'ned beim Dorf' is.
Genauane Gründ, warum de Kiach weid aussahoib vom Oat steht, san hei nimma bekannt, Es wead oognomma, daß zwischn m Doaf und dera Kiach a Klosta oda Höf gwen warn, oda daß de Bödn schlechta worn san unds Dorf deszweng weidagwandat is. Des is awa genauso weng belegt, wia de Legendn, noch dera s' Baumaterial meahmois üwa Nacht vom uasprünglichn Oat üwa Nacht an dem Plotz gwen war und s' deszweng do hie baut hom.
Varein.
Buachschlong hod a Feiawehr- und Vareinsheim in dem de foigadn Varein untabrocht san: